Document ID: /roh_data/filtered/fineweb-2-filterrobots_roh.jsonl.gz/13429

A blers da nus che emigreschan en terras estras mancan ils zains. Daco èn ils zains e lur tutgiez uschè impurtants per nus? Tgenina valur pratica e simbolica avevan ils zains ina giada? Nagins zains senza clutger, el è d’ina vart il simbol per il “campanilismo”- sco che ils Talians din - vul dir la perspectiva stretga, in sguard mo sin il umbli.
Ascender il clutger ans permettess però da l’autra vart d’avair ina perspectiva pli vasta. E lura era qua er anc il caluster, savens ina persuna originala e cun funcziuns tut particularas en la cuminanza dal vitg.